16/07/2015 | Administración LocalMunicipal
Pontedeume
Anuncio de relación de cargos da Corporación a desempeñar en réxime de dedicación exclusiva

ANUNCIO Polo Pleno da Corporación do Concello de Pontedeume, en sesión celebrada, con carácter extraordinario, o día vinte e seis de xuño de dous mil quince, quedou determinada a relación de cargos da corporación a desempeñar en réxime de dedicación exclusiva que de seguido se relacionan e no sentido literal que se transcribe: “RELACIÓN DE CARGOS DA CORPORACIÓN A DESEMPEÑAR EN RÉXIME DE DEDICACIÓN EXCLUSIVA. ACORDOS QUE PROCEDAN En aplicación do artigo 75 da Lei 7/85, de 2 de abril, reguladora das Bases do Réxime Local, así como no artigo 13 do Real Decreto 2568/1986, do 28 de novembro, polo que se aproba o regulamento de organización, funcionamento, e réxime xurídico das entidades locais, que fixan o réxime de retribucións e compatibilidades, e visto o informe de Intervención de fiscalización de data 23 de xuño de 2015, logo de someter o asunto a votación, adóptase o seguinte ACORDO: PRIMEIRO.–Recoñecer o desempeño con dedicación exclusiva do cargo de alcalde presidente do Concello de Pontedeume. SEGUNDO.–Recoñecer o desempeño con dedicación exclusiva do cargo de concelleira delegada dos servizos sociais, servizo de educación e servizo de deportes. TERCEIRO.–Recoñecer o desempeño con dedicación exclusiva do cargo de concelleira delegada dos servizos de comercio, servizo de turismo e servizo de cultura. Estas retribucións serán incompatibles coas de outras retribucións con cargo ós orzamentos das administracións públicas e dos entes, organismos ou empresas de elas dependentes, así como para o desenrolo de outras actividades nos termos da Lei 53/1984 de 26 de decembro. Ditas retribucións non poderán superar en ningún caso os límites que se fixen, no seu caso, nas leis de orzamentos xerais do Estado. CUARTO.–Fixar como retribución bruta anual para o alcalde-presidente, a cantidade de vinte e sete mil trescentos oitenta e catro euros (27.384.00 €) cantidade que será aboada mensualmente coas nóminas municipais, pagadera en catorce mensualidades (doce ordinarias e dúas extraordinarias), e que experimentará os incrementos legais previstos para as retribucións dos funcionarios nas sucesivas leis anuais de presupostos, con efectos dende a data da súa aprobación. QUINTO.–Fixar como retribución bruta anual para a concelleira delegada dos servizos de comercio, servizo de turismo e servizo de cultura, a cantidade de vinte e un mil oitocentos oitenta e dous euros e vinte e oito céntimos (21.882,28 €), pagadera en catorce mensualidades, e que experimentará os incrementos legais previstos para as retribucións dos funcionarios nas sucesivas leis anuais de presupostos, con efectos dende a data da súa aprobación. SEXTO.–Fixar como retribución bruta anual para a concelleira delegada dos servizos sociais, servizo de educación e servizo de deportes, a cantidade de deza e seis mil douscentos cuarenta euros (16.240.00 €), pagadera en catorce mensualidades, e que experimentará os incrementos legais previstos para as retribucións dos funcionarios nas sucesivas leis anuais de presupostos, con efectos dende a data da súa aprobación. SÉTIMO.–Solicitar á Tesourería Xeral da Seguridade Social a alta do Sr. alcalde-presidente, e das concelleiras con delegacións especiais ás que se lles fixa dedicación exclusiva por medio do presente acordo, con efectos da data de aprobación, e asumindo o Concello as obrigas que as normas do Réxime Xeral da seguridade social impoñen ás empresas en relación cos traballadores ao seu servicio, asumindo a corporación o pago da cota empresarial correspondente. Proceder á retención do crédito suficiente e axeitado nas aplicacións presupostarias correspondentes, do vixente presuposto municipal, ás que se imputarán os gastos que correspondan ao período comprendido dende a aprobación desta proposta ata o trinta e un de decembro do presente ano, aos que se refiren os puntos terceiro a quinto do presente acordo. OITAVO.–Publicar íntegramente no Boletín Oficial da Provincia e no taboleiro de anuncios da Corporación o presente acordo plenario, para os efectos do previsto no art.75.5 da Lei 7/1985, Reguladora das Bases do Réxime Local. O alcalde D. Bernardo Fernández Piñeiro